CELEX: 32004D0669
Language: lv
Date: 2004-04-06 00:00:00
Title: 2004/669/EK: Komisijas Lēmums (2004. gada 6. aprīlis), ar ko nosaka pārskatītus ekoloģiskos kritērijus Kopienas ekomarķējuma piešķiršanai ledusskapjiem un groza Lēmumu 2000/40/EK (izziņots ar dokumenta numuru K(2004) 1414)(Dokuments attiecas uz EEZ)

2.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 306/16
            
         
      KOMISIJAS LĒMUMS
   
   (2004. gada 6. aprīlis),
   ar ko nosaka pārskatītus ekoloģiskos kritērijus Kopienas ekomarķējuma piešķiršanai ledusskapjiem un groza Lēmumu 2000/40/EK
   (izziņots ar dokumenta numuru K(2004) 1414)
   (Dokuments attiecas uz EEZ)
   (2004/669/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu (1), un jo īpaši tās 6. panta 1. punkta otro daļu, un apspriežoties ar Eiropas Savienības Ekomarķējuma komiteju,
   tā kā:
   
               (1)
            
            
               Saskaņā ar Regulu (EK) Nr. 1980/2000 Kopienas ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus.
            
         
               (2)
            
            
               Regulā (EK) Nr. 1980/2000 paredzēts atbilstīgi ražojumu grupām noteikt īpašus ekomarķējuma kritērijus.
            
         
               (3)
            
            
               Tajā arī paredzēts, ka ekomarķējuma kritērijus, kā arī ar tiem saistītās vērtēšanas un pārbaudes prasības pārskata laikus pirms katrai ražojumu grupai noteikto kritēriju spēkā esamības perioda beigām.
            
         
               (4)
            
            
               Lai atspoguļotu tirgus norises, ir lietderīgi pārskatīt ekoloģiskos kritērijus, kuri noteikti ar Komisijas 1999. gada 16. decembra Lēmumu 2000/40/EK, ar ko nosaka ekoloģiskos kritērijus Kopienas ekomarķējuma piešķiršanai ledusskapjiem (2). Tai pašā laikā jāgroza minētā lēmuma spēkā esamības termiņš.
            
         
               (5)
            
            
               Jāpieņem jauns Komisijas lēmums, ar ko minētajai ražojumu grupai noteiktu īpašus ekoloģiskos kritērijus, kuri būtu spēkā trīs gadus.
            
         
               (6)
            
            
               Ir lietderīgi piešķirt pārejas periodu, kas nepārsniedz 18 mēnešus, uzņēmējsabiedrībām, kuru ražojumiem ir bijis piešķirts ekomarķējums pirms 2004. gada 1. maija vai kuras ir iesniegušas pieteikumu ekomarķējuma saņemšanai pirms šā datuma, lai tām būtu pietiekami ilgs laiks minētos ražojumus pielāgot, lai tie atbilstu jaunajiem kritērijiem.
            
         
               (7)
            
            
               Šajā lēmumā paredzētie pasākumi balstīti uz kritēriju projektu, ko sagatavojusi Eiropas Savienības Ekomarķējuma komiteja, kura izveidota saskaņā ar Regulas (EK) Nr. 1980/2000 13. pantu.
            
         
               (8)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu,
            
         IR PIEŅĒMUSI ŠO LĒMUMU.
   1. pants
   Lai ledusskapim saskaņā ar Regulu (EK) Nr. 1980/2000 piešķirtu Kopienas ekomarķējumu, tam jāietilpst ražojumu grupā “ledusskapji”, kā definēts 2. pantā, un tam jāatbilst šā lēmuma pielikumā izklāstītajiem ekoloģiskajiem kritērijiem.
   2. pants
   Ražojumu grupā ietilpst mājsaimniecības ledusskapji, kameras saldētu pārtikas produktu glabāšanai, saldētavas pārtikas produktiem un to kombinācijas ar elektrisko barošanu no tīkla. Pie minētās ražojumu grupas nepieder ierīces, kam var izmantot citus enerģijas avotus, piemēram, baterijas.
   3. pants
   Administratīviem mērķiem ražojumu grupai “ledusskapji” piešķir kodu “012”.
   4. pants
   Lēmuma 2000/40/EK 3. pantu aizstāj ar šādu:
   
      “3. pants
      Šo lēmumu piemēro līdz 2004. gada 30. aprīlim”.
   
   5. pants
   Šo lēmumu piemēro no 2004. gada 1. maija līdz 2007. gada 31. maijam, izņemot 4. pantu.
   Ražojumu grupā “ledusskapji” ietilpstošo ražojumu ražotāji, kuriem ekomarķējums ir piešķirts līdz 2004. gada 1. maijam, drīkst turpināt to izmantot līdz 2005. gada 31. oktobrim.
   Ražojumu grupā “ledusskapji” ietilpstošo ražojumu ražotājiem, kuri līdz 2004. gada 1. maijam iesnieguši pieteikumu ekomarķējuma saņemšanai, ekomarķējumu var piešķirt saskaņā ar nosacījumiem, kas noteikti lēmumā 2000/40/EK. Šādos gadījumos, marķējumu var izmantot līdz 2005. gada 31. oktobrim.
   6. pants
   Šis lēmums ir adresēts dalībvalstīm.
   
      Briselē, 2004. gada 6. aprīlī
      
         
            Komisijas vārdā —
         
         
            Komisijas locekle
         
         Margot WALLSTRÖM
         
      
   
   
      (1)  OV L 237, 21.9.2000., 1. lpp.
   
      (2)  OV L 13, 19.1.2000., 22. lpp. Lēmumā grozījumi izdarīti ar Lēmumu 2004/214/EK (OV L 67, 5.3.2004., 23. lpp.).
   
      PIELIKUMS
      EKOLOĢISKIE KRITĒRIJI
      PAMATPRINCIPI
      Lai piešķirtu ekomarķējumu, ierīcei ir jāatbilst šā pielikuma kritērijiem, kuru mērķis:
      
                  —
               
               
                  samazināt kaitējumu videi vai vides aizsardzībā sastopamos riskus, kas saistīti ar enerģijas izmantošanu (atmosfēras sasilšana, paskābināšanās, neatjaunojamo dabas resursu izsīkšana), samazinot enerģijas patēriņu,
               
            
                  —
               
               
                  samazināt kaitējumu videi vai vides aizsardzībā sastopamos riskus, kas saistīti ar vielu, kas, iespējams, noārda ozona slāni un citu bīstamu vielu izmantošanu, samazinot vielu patēriņu,
               
            
                  —
               
               
                  samazināt kaitējumu videi vai vides aizsardzībā sastopamos riskus, kas saistīti ar vielu izmantošanu, kas var izraisīt globālo sasilšanu.
               
            Bez tam kritēriji veicina arī labākās prakses īstenošanu (optimālu vides resursu izmantošanu) un palielina patērētāju izpratni par vidi.
      Turklāt plastmasas elementu marķēšana atvieglo ierīces pārstrādi.
      Izskatot pieteikumus un uzraugot atbilstību kritērijiem šajā pielikumā, kompetentajām iestādēm ieteicams ņemt vērā atzītu vides apsaimniekošanas sistēmu, piemēram, EMAS vai ISO 14001, īstenošanu. (Piezīme: šādas apsaimniekošanas sistēmas ieviest nav obligāti.)
      GALVENIE KRITĒRIJI
      1.   Enerģijas ietaupījums
      Ierīces energoefektivitātei jābūt A+ vai A++ klases, kā tas ir definēts Direktīvā 94/2/EK, kuru groza ar Direktīvu 2003/66/EK.
      
         Pieteikuma iesniedzējs iesniedz tehniskās dokumentācijas kopiju saskaņā ar Komisijas Direktīvas 94/2/EK 2. panta 1. punktu, kuru groza ar Komisijas Direktīvu 2003/66/EK. Šajā dokumentācijā jābūt vismaz trijiem enerģijas patēriņa mērījumiem, kas veikti pēc EN 153, kas noteikts saskaņā ar testēšanas procedūrām, kas izklāstītas CECED Operatīvajā standartā. Šo mērījumu vidējam aritmētiskam jābūt mazākam vai vienādam ar iepriekšējām prasībām. Lielums, kas norādīts uz enerģijas marķējuma, nevar būt mazāks par šo vidējo lielumu, un energoefektivitātes klasei, kas norādīta uz enerģijas marķējuma, jāatbilst šim vidējam lielumam.
      
      2.   Aukstumaģentu un poru veidotāju vielu ietekmes samazināšana uz ozona slāņa noārdīšanos
      Ierīces dzesēšanas kontūrā izmantojamo aukstumaģentu un siltumizolācijas ražošanai lietoto poru veidotāju vielu – poroforu – ietekmei uz ozona slāņa noārdīšanos jābūt vienādai ar nulli.
      
         Saskaņā ar Regulu 2037/2000/EK ir aizliegts izmantot CFC (hlorofluorogleklis) un HCFC (hidrohlorofluorogleklis) kā aukstumaģentus un poru veidotāju vielu ražošanā jaunajām iekārtām, kā arī aizliegts tās laist apgrozībā.
      
      3.   Aukstumaģentu un poru veidotāju vielu ietekmes samazināšana uz globālo sasilšanu
      Ierīces dzesēšanas kontūrā izmantojamo aukstumaģentu un siltumizolācijas ražošanai lietoto poru veidotāju vielu – poroforu – globālās sasilšanas veicināšanas potenciālam jābūt mazākam par 15 (kas izteikts CO2 ekvivalentos 100 gadu periodā).
      
         Pieteikuma iesniedzējs iesniedz deklarāciju par ierīces atbilstību šīm prasībām. Pieteikuma iesniedzējs un/vai attiecīgi tā piegādātājs kompetentajai iestādei, kas pieteikumu novērtē, norāda, kādi aukstumaģenti un porofori ir izmantoti, un sniedz ziņas par to globālās sasilšanas veicināšanas potenciālu.
      
      PAPILDUS KRITĒRIJI
      4.   Ekspluatācijas laika pagarināšana
      Tiek garantēts, ka saderīgas rezerves daļas ir pieejamas 12 gadus pēc tam, kad pārtraukta ražošana.
      
         Pieteikuma iesniedzējs iesniedz deklarāciju par ražojuma atbilstību šīm prasībām.
      
      5.   Atpakaļpieņemšana un pārstrāde
      Ražotājs bez maksas piedāvā pieņemt atpakaļ ledusskapi un nomainītos komponentus pārstrādei, izņemot šādus lietotāja piesārņotus priekšmetus (piemēram, ja ledusskapis lietots medicīnas vai kodolnozares iestādē).
      Turklāt ražojums atbilst šādiem kritērijiem:
      
                  5.1.
               
               
                  Ražotājs pārbauda ledusskapja demontāžu un iesniedz ziņojumu par demontāžu. Ziņojumā cita starpā apliecina, ka
                  
                              —
                           
                           
                              savienojumi ir viegli atrodami un viegli sasniedzami,
                           
                        
                              —
                           
                           
                              elektroniskie bloki ir viegli atrodami un demontējami,
                           
                        
                              —
                           
                           
                              ražojums ir viegli izjaucams, izmantojot parastos instrumentus,
                           
                        
                              —
                           
                           
                              nesaderīgie un bīstamie materiāli ir atdalāmi.
                           
                        
            
                  5.2.
               
               
                  Plastmasas daļām, kas smagākas par 50 gramiem, ir jābūt pastāvīgam marķējumam, ar ko identificē tā materiālu saskaņā ar ISO 11469. Šī prasība neattiecas uz plastmasas detaļām, kas izgatavotas ar ekstrūzijas paņēmienu.
               
            
                  5.3.
               
               
                  Plastmasas daļas nesatur PBB un PBDE liesmas slāpētājus. Plastmasas daļas nesatur hloroparafīna liesmas slāpētājus ar virknes garumu 10-13 oglekļa atomiem un hlora saturu > 50 masas % (CAS Nr. 85535-84-8). Pieteikuma iesniedzējs iesniedz deklarāciju par ražojuma atbilstību šai prasībai.
               
            
                  5.4.
               
               
                  Plastmasas daļas, kas smagākas par 25 g, nesatur liesmas slāpētājas vielas vai preparātus, kuri satur vielas, ko ekomarķējuma pieteikuma iesniegšanas laikā raksturo kāds no šādiem riska apzīmējumiem.
                  Bīstami veselībai:
                  
                               
                           
                           
                              R45 (var izraisīt vēzi),
                           
                        
                               
                           
                           
                              R46 (var radīt pārmantojamus ģenētiskus defektus),
                           
                        
                               
                           
                           
                              R60 (var kaitēt reproduktīvajām spējām),
                           
                        
                               
                           
                           
                              R61 (var kaitēt nedzimušam bērnam),
                           
                        Bīstami apkārtējai videi:
                  
                               
                           
                           
                              R50 (ļoti toksisks ūdens organismiem),
                           
                        
                               
                           
                           
                              R50-R53 (ļoti toksisks ūdens organismiem, var izraisīt ilgstošu negatīvu ietekmi uz ūdens vidi),
                           
                        
                               
                           
                           
                              R51-R53 (toksisks ūdens organismiem, var izraisīt ilgstošu negatīvu ietekmi uz ūdens vidi),
                           
                        
                               
                           
                           
                              saskaņā ar Padomes Direktīvu 67/548/EEK (1).
                           
                        Šī prasība neattiecas uz liesmas slāpētajiem, kas lietošanas procesā maina savu ķīmisko raksturu un nav vairs klasificējami saskaņā ar jebkuru R apzīmējumu, kas minēts iepriekš, un ir mazāk kā 0,1 % liesmas slāpētāju apstrādāto detaļu pārpalikumos. Visi liesmas slāpētāji jānorāda ekomarķējuma pieteikuma dokumentā, ko iesniedz kompetentajai iestādei, kas piešķir marķējumu (pēc nosaukuma un CAS numura).
               
            
                  5.5.
               
               
                  Lai veicinātu nākotnē to iespējamo reģenerāciju, uz ierīces piestiprinātajā datu plāksnītē vai blakus tai jānorāda, kāds aukstumaģents tajā izmantots un kāds porofors lietots siltumizolācijas ražošanai.
                  Atsaucoties uz 5.1., 5.2., 5.3. un 5.5. kritērijiem, pieteikuma iesniedzējs iesniedz deklarāciju par ražojuma atbilstību šai prasībai. Pieteikuma iesniedzējs nodrošina kompetentajai iestādei, kas izskata pieteikumus, demontāžas pārskata kopiju. Pieteikuma iesniedzējs un/vai viņa piegādātājs vai piegādātāji, kā paredzēts, norāda kompetentajām iestādēm, kādas dzesēšanas vielas un putu veidojošās vielas ir izmantotas.
                  Atsaucoties uz 5.4. kritēriju, liesmas slāpētājiem, kas ir izmantoti, ja ir izmantoti, nepiešķir nevienu no iepriekš minētajiem riska apzīmējumiem, kā arī tie nav minēti Direktīvas 67/548/EEK I pielikumā vai tās turpmākajos grozījumos, kas attiecas uz bīstamo vielu klasifikāciju, iesaiņojumu un marķējumu. Jebkuru liesmas slāpētāju, kas tiek izmantos plastmasas detaļās > 25g, jānorāda pieteikuma dokumentā, norādot nosaukumu un CAS numuru.
               
            6.   Norādījumi lietotājiem
      Ierīci pārdod kopā ar lietošanas pamācību, kurā ir norādījumi par ekoloģiski pareizu lietošanu, jo īpaši norādot sekojošo.
      
                  6.1.
               
               
                  Ar šādu tekstu uz vāka vai pirmajā lappusē: “Šajā lietošanas instrukcijā sniegta informācija, kā līdz minimumam samazināt nelabvēlīgo ietekmi uz vidi”.
               
            
                  6.2.
               
               
                  Rekomendācijas par ierīces ekspluatācijai nepieciešamās elektroenerģijas optimālu izmantošanu, tostarp:
                  
                              6.2.1.
                           
                           
                              Norādījumi par ledusskapja novietojumu vai uzstādīšanu, kuros cita starpā norādīti ledusskapim apkārt esošās brīvās telpas minimālie izmēri, kas vajadzīga pietiekamas gaisa cirkulācijas nodrošināšanai, un teikts, ka gadījumos, kad patērētājam ir tādas iespējas, ievērojumu patērējamās enerģijas ekonomiju var panākt, uzstādot ierīci neapkurinātā vai vēsākā telpā.
                           
                        
                              6.2.2.
                           
                           
                              Padoms patērētājam ierīci nenovietot sildierīču (piemēram, krāšņu, apkures radiatoru) tiešā tuvumā vai tiešā saules gaismā; padoms patērētājam vajadzības gadījumos ierīci izolēt no siltuma avotiem sienās vai grīdā.
                           
                        
                              6.2.3.
                           
                           
                              Norādījums par to, ka termoregulatora iestatījums ir atkarīgs no apkārtējās temperatūras, un tāpēc noregulētā temperatūra jāpārbauda ar šim nolūkam piemērotu termometru (jāsniedz paskaidrojumi, kā tas darāms).
                           
                        
                              6.2.4.
                           
                           
                              Ieteikums karstus pārtikas produktus pirms novietošanas ierīcē atdzesēt, jo ūdens tvaiki, kas ceļas no šādiem produktiem, veicina iztvaikotāja apledošanu, norādot, ka veselības un higiēnas apsvērumu dēļ šim dzesēšanas laikam jābūt iespējami īsam.
                           
                        
                              6.2.5.
                           
                           
                              Norādījums, ka uz dzesētāja nedrīkst būt bieza ledus kārta un pietiekami bieža atkausēšana veicina ledus slāņa neveidošanos.
                           
                        
                              6.2.6.
                           
                           
                              Norādījums nomainīt durvju blīvi, kad tā vairs labi nepieguļ.
                           
                        
                              6.2.7.
                           
                           
                              Norādījums pēc ierīces pārvietošanas to atkal ieslēgt tikai pēc pietiekami ilga laika.
                           
                        
                              6.2.8.
                           
                           
                              Norādījums turēt tīru no putekļiem vai virtuves kvēpiem kondensatoru ierīces aizmugurē un telpu zem tās.
                           
                        
                              6.2.9.
                           
                           
                              Informācija, ka iepriekš minēto nosacījumu neievērošana noved pie lielāka elektroenerģijas patēriņa un augstākām kārtējām izmaksām.
                           
                        
            
                  6.3.
               
               
                  Norādījums, ka potenciālās videsbīstamības un iespējamās kaitīgās iedarbības dēļ uz cilvēka organismu ir jānovērš kondensatora (siltummaiņa) bojājuma iespējas ierīces aizmugurē vai citi notikumi, kuru rezultātā aukstumaģents izplūst vidē. Rokasgrāmatā īpaši jānorāda, ka ledus noņemšanai no iztvaikotāja nevar izmantot asus priekšmetus (piemēram, nažus, skrūvgriežus u.c.), jo ar tiem iztvaikotāju var bojāt.
               
            
                  6.4.
               
               
                  Informācija, ka ierīcē ir šķidrumi un ka tā ir izgatavota no detaļām un materiāliem, kurus var izmantot atkārtoti un/vai pārstrādāt.
               
            
                  6.5.
               
               
                  Padoms, kā patērētājs var izmantot ražotāja atpakaļpieņemšanas piedāvājumu.
               
            
         Pieteikuma iesniedzējs iesniedz deklarāciju par ražojuma atbilstību šīm prasībām. Pieprasītājs kompetentajai iestādei, kura novērtē tā pieteikumu, iesniedz lietošanas pamācības eksemplāru.
      
      7.   Trokšņa emisijas ierobežojumi
      Ierīces gaisā vadītais troksnis, ko nosaka kā skaņas jaudu, nedrīkst būt lielāks par 40 dB(A) (1 pW).
      Informācija par ierīces trokšņa līmeni ir norādīta patērētājam skaidri redzamā vietā. Šo informāciju iekļauj uz ledusskapja energomarķējuma.
      Saskaņā ar Padomes Direktīvu 86/594/EEK (2) norāda trokšņa līmeni un informāciju, kas saistīta ar troksni, izmantojot EN 28960 standartu.
      Šis kritērijs neattiecas uz saldētājkamerām, kas minētas pie 9. kategorijas “Mājsaimniecības pārtikas saldētājkameras, horizontālas” Komisijas Direktīvas 94/2/EK IV pielikumā.
      
         Pieteikuma iesniedzējs iesniedz deklarāciju par ražojuma atbilstību šīm prasībām.
      
      8.   Iepakojums
      Iepakojumam ir jāatbilst sekojošām prasībām.
      
                  8.1.
               
               
                  Visām iepakojuma sastāvdaļām ir jābūt viegli atdalāmām atsevišķos materiālos, lai atvieglotu pārstrādi.
               
            
                  8.2.
               
               
                  Ja izmantots kartona iepakojums, tam ir jāsastāv no vismaz 80 % pārstrādājama materiāla.
               
            
         Pieteikuma iesniedzējs kompetentajām iestādēm, kas piešķir ekomarķējumu, iesniedz deklarāciju par ražojuma atbilstību šīm prasībām un ražojuma iepakojuma paraugu kā daļu no pieteikuma.
      
      9.   Informācija patērētājam
      Informācija uz ekomarķējuma
      Ekomarķējuma 2. ailē iekļauj šādu tekstu:
      
                  —
               
               
                  zems enerģijas patēriņš,
               
            
                  —
               
               
                  samazināta ietekme uz globālo sasilšanu,
               
            
                  —
               
               
                  zems trokšņa līmenis.
               
            
         Pieteikuma iesniedzējs deklarē atbilstību šim kritērijam un iesniedz tā ekomarķējuma eksemplāru, kāds norādīts uz iepakojuma un/vai paša ražojuma, un/vai pavaddokumentos.
      
      
         (1)  OV 196, 16.8.1967., 1. lpp. Direktīvā jaunākie grozījumi izdarīti ar Komisijas Direktīvu 2004/73/EK (OV L 152, 30.4.2004., 1. lpp.).
      
         (2)  OV L 344, 6.12.1986., 24. lpp. Direktīvā grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.).